જોતો અને સોસાયટીઓના બોર્ડ વાંચતો જતો હતો. કેટલીક જૂની સોસાયટીઓમાં બંગલાના રહેવાસીઓના નામ બહાર લખવાનો રીવાજ છે. એવી એક સોસાયટીના બોર્ડ પર મેં પ્રો. પી. એફ. પટેલ નામ વાંચ્યું. મારું મન ભૂતકાળમાં સરી ગયું અને 1961-63,માં પચાસ વર્ષ પહેલા સેન્ટ ઝેવિયર્સ કોલેજમાં અમારે ફીજીકસના પ્રોફેસર પશાભાઇ એફ. પટેલ હતા તે યાદ આવ્યું. એક અત્યંત તેજસ્વી અને વિદ્યાર્થીઓના વ્હાલા એ પ્રોફેસરે અમને બધાને ફીજીક્સમાં ઊંડો રસ લેતા કરી દીધેલા. પણ એ તો હવે ક્યા હયાત હોય એમ વિચારી હું આગળ ચાલ્યો ગયો. પાછા ફરતાં ફરી એ બોર્ડ આવ્યું અને મારા પગ અજાણ્યેજ એ બંગલા તરફ ખેંચાયા. બહાર એક બહેન હતાં તેમને મેં સંકોચ સહ પૂછ્યું કે ‘આ પી. એફ. પટેલ એટલે સેન્ટ ઝેવિયર્સ કોલેજ ​વાળા? ‘તેમણે કહ્યું “હા, પણ એ કોઈને ઓળખતા નથી, આવો.”